text: চুয়াডাঙ্গার আলমডাঙ্গায় সড়ক দুর্ঘটনায় এক ইউপি সদস্যসহ ২ নিহত - Morningsunbd.com
  চুয়াডাঙ্গার আলমডাঙ্গায় সড়ক দুর্ঘটনায় এক ইউপি সদস্যসহ ২ নিহত
  পলাশ, চুয়াডাঙ্গা: চুয়াডাঙ্গার আলমডাঙ্গার অনিক নগর ও বোয়ালমারি সড়ক দুর্ঘটনায় লাখু মিয়া (২৮) ও হেলাল
  উদ্দিন (৪৫) নামে দু'জন নিহত হয়েছেন।
  পুলিশ জানায়, বুধবার সকাল নয়টার দিকে আলমডাঙ্গা উপজেলার অনিকনগর গ্রামের চাঁদ মল্লিকের ছেলে লাখু মিয়া পার্শ্ববর্তী মাঠে ট্রাক্টর নিয়ে মাটি বোঝাই করতে যান। মাটি বোঝাই করে প্রধান সড়কে ওঠার সময় ট্রাক্টর উল্টে ঘটনাস্থলেই তিনি নিহত হন।
  এছাড়া, আলমডাঙ্গার বাড়াদি ইউপির সাবেক মেম্বার হেলাল উদ্দিন গত ১৫ এপ্রিল বিকালে বোয়ালমারি মাঠের ব্রীজের কাছে মটরসাইকেলের নিয়ন্ত্রণ হারিয়ে রাস্তার পাশে খাদে পড়ে গুরুতর আহত হন। দীর্ঘ ৮ দিন ঢাকা মেডিকেল কলেজ হাসপাতালে চিকিৎসাধীন অবস্থায় তার মঙ্গলবার সন্ধ্যায় সে মারা যায়। সে উপজেলার নতিডাঙ্গা গ্রামের মৃত গণি মালিতার ছেলে।